Francisco de Zurbarán
Francisco de Zurbarán (ristitud 7. novembril 1598, Fuente de Cantos – 27 august 1664 Madrid) oli hispaania, eelkõige Sevilla barokkmaalikunstnik. Ta on tuntud religioossete maalide poolest, millel kujutab munkasid, nunnasid, pühakuid ja märtreid, kuid ta on maalinud ka vaikelusid. Zurbarán esindab hispaania tenebrismi, tema maalilaad on tume ja müstiline ning valguse ja varju kontrastidega on loodud pühalik meeleolu. See sarnaneb itaalia barokkmaalikunstniku Michelangelo Caravaggio teostega, kus on samuti jõulised kontrastid.